Ayman al-Zawahiri

Ayman Al-Zawahiri (arabisk: |ايمن الظواهري; født 19. juni 1951, død 31. juli 2022) var en egyptiskfødt lege og teolog som var en av lederne av al-Qaida, en islamistisk terrororganisasjon. Han var leder av den militante organisasjonen Egyptisk Islamsk Jihad, som i 2001 ble slått sammen med al-Qaida. Han var forfatter, poet og snakket arabisk, fransk og flytende engelsk. Han overtok som leder for al-Qaida etter Osama bin Ladens død i mai 2011, og ledet organisasjonen fram til sin egen død i 2022.Han ble ansett som en av hovedmennene bak både Terrorangrepene i Kenya og Tanzania 7. august 1998 og Terrorangrepet 11. september 2001, og var i mange år blant verdens mest ettersøkte personer. USAs utenriksdepartement lovte i 2001 ut en dusør på 25 millioner dollar for informasjon som kunne føre til hans arrestasjon eller død. Det ble antatt at Al-Zawahiri holdt seg skjult i Pakistan. 31. juli 2022 ble al-Zawahiri drept i et amerikansk droneangrep i Kabul i Afghanistan.Han brukte mange aliaser; Abu Muhammad (Abu Mohammed), Abu Fatima, Muhammad Ibrahim, Abu Abdallah, Abu al-Mu'iz, Doktoren, Læreren, Nur, Ustaz, Abu Mohammed Nur al-Deen, Abdel Muaz (Abdel Moez, Abdel Muez).


== Liv og virke ==


=== 1951–1960 ===
al-Zawahiri vokste opp i en velstående bydel i Kairo. Han var sønn av en professor i farmasi, og barnebarn av en imam i Al-Azhar, én av Egypts største moskéer. Han meldte seg inn i Det muslimske brorskap i som 14-åring, og ble sterkt preget av henrettelsen av den islamistiske teoretikeren Sayyid Qutb året etter. Året etter ble han arrestert for å ha vært med i en militant islamistgruppe, men ble løslatt etter kort tid.Han studerte medisin ved Universitetet i Kairo, og fullførte graden sin i 1974. Han jobbet deretter tre år som lege i det egyptiske militæret, og deretter på et sykehus i Kairo.


=== 1980-årene ===
I 1981 ble al-Zawahiri arrestert og siktet for å ha vært involvert i attentatet mot Egypts president Anwar Sadat. Han ble ikke dømt for medvirkning til drapet på grunn av manglende bevis, men ble dømt til tre års fengsel for våpenbesittelse.
I 1985, etter å ha blitt løslatt fra fengsel, reiste al-Zawahiri fra Egypt til Pakistan, der han som lege behandlet mujahedin-soldater som hadde blitt såret i kamper med de sovjetrussiske okkupasjonsstyrkene i Afghanistan. Det var i denne sammenhengen han stiftet bekjentskap med Osama Bin Laden, som han møtte i grenseområdet mellom Afghanistan og Pakistan.


=== 1990-årene ===
I 1993 ble al-Zawahiri leder av egyptisk Jihad. Den 2. største bevæpnede islamistiske gruppen i Egypt.
Sent i 1996 ble han arrestert i Russland. Han var fengslet for hele 6 måneder av FSB, etter at han angivelig prøvde å rekruttere medhjelpere til Jihad i Tsjetsjenia. Han ble kjørt til grensen mot Aserbajdsjan og sluppet fri av russerne.
I 1997 ble han holdt ansvarlig for massakren av 62 turister i den egyptiske byen Luxor 17. november 1997. En militær-rettssak i Egypt dømte al-Zawahiri til døden in absentia i 1999 for dette angrepet og sine «militant-aktiviteter».
Al-Zawahiri gikk sammen med Osama bin Laden i 1998. 23. februar 1998 ga al-Zawahiri sammen bin Laden ut en felles fatwa med tittelen "World Islamic Front Against Jews and Crusaders", dette blir regnet som et viktig skritt i å globalisere deres kamp.
Han har blitt tiltalt i forbindelse med bombeangrepene i 1998 mot de amerikanske ambassadene i Kenya og Tanzania.


=== 2000-årene ===
Terrorangrepet 11. september 2001: al-Zawahiri og Osama bin Laden antas å være hovedmennene bak terrorangrepet mot USA.
I 2002 publiserer den egyptiske avisen Al-Sharq Al-Awsat al-Zawahiris bok Fursan Taht Rayah Al-Nabi (Riddere under profetens banner) i 11 utdrag.
25. september 2001 setter Interpol ut en arrestordre på Dr. al-Zawahiri etter terrorangrepene mot USA.
10. oktober 2001 ble al-Zawahiri satt på toppen av FBI sin "top 22 Most Wanted Terrorists". Denne ble offentliggjort av president Bush.
3. desember 2001 (etter det amerikanske angrepet mot Afghanistan) skal konen hans og tre av barna til al-Zawahiri ha blitt drept under amerikanske flyangrep i Afghanistan, men Al-Qaida-lederen selv unnslapp i live.
I en videotale i 2003, oppfordret al-Zawahiri muslimer til å angripe ambassadene og kommersielle interesserr til USA, Storbritannia, Australia, Norge og et halvt dusin med stater i Midtøsten, som han kalte for tjenere av USA og Israel.
4. mars 2006 står al-Zawahiri frem på en video, som sendes på tv-kanalen Al-Jazeera. Striden rundt Muhammedkarikaturene i Jyllands-Posten hadde på ingen måte gått al-Zawahiri hus forbi. I videoen sa han: Det er vår plikt å boikotte Danmark, Norge, Frankrike, Tyskland og alle land som tar del i dette korsfarerangrepet på islam, og viste til tegningene av profeten.
31. januar 2006 kommer det en video der al-Zawahiri forteller at han overlevde et amerikansk flyangrep 13. januar 2006 mot et mål i Pakistan der man trodde al-Zawahiri var.
9. juni 2006 oppfordrer al-Zawahiri i en video, sendt av tv-kanalen Al-Jazeera, palestinere til å boikotte en folkeavstemning om å anerkjenne staten Israel.
22. juni 2006 kommer det en video på internett der al-Zawahiri oppfordrer alle afghanere til å slåss mot de utenlandske troppene i landet.
27. juli 2006 ber al-Zawahiri alle muslimer om å kjempe mot Israel. Dette skjer etter at Israel har igangsatt angrep mot Gaza og Libanon.


=== 2010-årene ===
Fra 2. mai 2011 ble han regnet som den nye lederen av Al-Qaida, etter Osama bin Ladens død.


== Referanser ==


== Eksterne lenker ==
Pressemeldingen fra Politiets sikkerhetstjeneste fredag 1. oktober 2004:
Tv2Nettavisen: Hvem er Ayman al-Zawahiri? (2004-11-29)
Tv2Nettavisen: Zawahiri var i Norge (2004-11-29)
AlJazeera: Profile: Ayman al-Zawahiri (2005-02-21)
AlJazeera: Al-Zawahiri urges Pakistan quake aid (2005-10-23)
AlJazeera: al-Zawahiri says he escaped US raid (2006-01-31)
AlJazeera: Al-Qaeda condemns referendum (2006-06-09) Wikiquote: Ayman al-Zawahiri – sitater